UEFA chempionlar ligasi 2020–2021-yilgi mavsum. UEFA Chempionlar ligasining 2020–2021-yilgi turniri Yevrokuboklarning 66-turniri b oʻldi. Chempionlar ligasi nomi ostidagi 29-turnir boʻlib tarixga kirdi. Portugaliyaning Portu shahridagi Estádio do Dragao stadionida oʻtkazilgan finalda Chelsea jamoasi Manchester Citini 1:0 hisobida magʻlub etib, ikkinchi marta Yevropa kubogi gʻolibi boʻldi. Turkiyaning Istanbul shahridagi Otaturk olimpiya stadioni dastlab 2020-yilgi UEFA Chempionlar ligasi finaliga mezbonlik qilish uchun nomzod koʻrilgan edi. Ammo, Yevropadagi COVID-19 pandemiyasi tufayli u Lissabondagi Estádio da Luz stadioniga koʻchirildi. Istanbul yana 2021-yilgi chempionat finalini ham oʻzida qabul qilish uchun xat yubordi. Turkiya Buyuk Britaniyaning sayyohlari uchun qizil roʻyxatiga kiritilgandi. Natijada Estádio do Dragaoga koʻchirildi. 2020–21-yilgi UEFA Chempionlar Ligasi gʻolibi sifatida Chelsea UEFA Superkubogi-2021 uchun 2020–21-yilgi UEFA Yevropa Ligasi gʻolibi Villarreal ga qarshi oʻynadi. Oʻyin 2021-yilgi futbol boʻyicha klublar oʻrtasidagi jahon chempionatiga yoʻllanma ham berar edi. 2020–21-yilgi mavsumda UEFA musobaqalarida safardagi gol qoidasi qoʻllangan oxirgi mavsum boʻldi. Assotsiatsiya jamoasi ajratilishi. 2020–21-yilgi UEFA Chempionlar Ligasida 55 ta UEFA aʼzosi assotsiatsiyadan 54 tasi ishtirok etdi. Shu assotsiatsiyalardan 79 ta jamoa ishtirok etadi (ichki ligani tashkil qilmaydigan Lixtenshteyn bundan mustasno). UEFA mamlakat reytingiga asoslanib ishtirok etuvchi jamoalar sonini tuzib chiqdi. Assotsiatsiyalar reytingi. 2020-21-yilgi UEFA Chempionlar Ligasi uchun assotsiatsiyalar oʻzlarining 2019-yilgi UEFA mamlakat koeffitsientlariga koʻra oʻrinlarni ajratadilar. Bunda ularning 2014–15-yildan 2018–19-yilgacha boʻlgan Yevropa musobaqalaridagi koʻrsatkichlari hisobga olinadi. 2020-yil aprel oyida UEFA Evropada COVID-19 pandemiyasi tufayli turnirga boshlanish muddati kechiktirilganligini eʼlon qildi. UEFA barcha aʼzo uyushmalarga Yevropa musobaqalariga loyihalashtirish uchun mahalliy ligani muddatidan oldin tugatmasdan toʻliq tugatish kerakligini maʼlum qildi. UEFA 2020-yil 23-aprel kuni oʻtgan UEFA ijroiya qoʻmitasi yigʻilishi boʻlib oʻtdi. Yigʻilishga koʻra assotsatsiya vakillari chempionatlarini muddatidan oldin yakunlagan taqdirda 2019-20-yilgi UEFA reytingiga koʻra jamoalar saralanishi aytib oʻtildi. Barcha liga vakillari UEFAga 2020-yil 25-mayga qadar belgilangan kvota asosida jamoalarni saralab berishi kerak edi. Pandemiya sababli natijalar ham kechiktirildi.